St. Columbas katedral

St. Columbas katedral, fullt engelsk navn:  Cathedral Church of St Columba, er den katolske katedralen i Oban og bispesetet for Argyll and the Isles bispedømme innen Saint Andrews og Edinburgh erkebispedømme. Katedralen ligger på nordsiden i byen, vendt mot sjøen.

Katedralen er tegnet av arkitekten sir Giles Gilbert Scott i nygotisk stil og er viet til Columba av Iona. Grunnsteinen ble lagt ned i 1932, men bygningen ble ikke fullstendig ferdigstilt før i 1959. Byggingen er delvis finansiert med midler fra USA, Canada og Irland. Sir Giles Gilbert Scott er også kjent for å ha tegnet den anglikanske katedralen i Liverpool og de kjente britiske røde telefonkioskene.

 Referanser 

Eksterne lenker
 Katedralens hjemmeside
 Bispedømmets hjemmeside

Kategori:Nygotikk
Kategori:Katedraler i Skottland
Kategori:Vernede byggverk i Argyll and Bute
Kategori:Den katolske kirke i Skottland
Kategori:Kirker fra 1959
Kategori:1950-årene i Skottland
Kategori:1959 i Storbritannia